উবুন্টু মাটে
উবুন্টু মাটে (ইংরেজি: Ubuntu MATE) একটি মুক্ত এবং ওপেন-সোর্স ভিত্তিক লিনাক্স ডিস্ট্রিবিউশন এবং একটি অফিসিয়াল উবুন্টু ডেরিভেটিভ। মূল উবুন্টু ডিস্ট্রিবিউশন হতে এর পার্থক্য হল এটি মাটে ডেস্কটপ পরিবেশ এই ডিস্ট্রিবিউশনের ডিফল্ট ডেস্কটপ পরিবেশ হিসেবে ব্যবহার করে, যেটা গ্নোম-২ ভিত্তিক। গ্নোম-২ উবুন্টু ১১.০৪ হতে ইউনিটি গ্রাফিকাল শেল অথবা ১৭.১০ হতে গ্নোম শেল ডিফল্ট ইউজার ইন্টারফেস হিসেবে ব্যবহারের আগ পর্যন্ত উবুন্টু ডেস্কটপে ডিফল্ট ইউজার ইন্টারফেস হিসেবে ব্যবহৃত হত।